Diari Oficial de la Generalitat Valenciana


Sumari del DOGV 6268, del 17-05-2010 (2010/4621)

Notificació de la sentència dictada en el judici de divorci contenciós número 149/2009.
---------------------------------------------------------------------------------------

### Dades del document

Número de DOGV
:   6268

Data del DOGV
:   17-05-2010

Secció del DOGV
:   IV. ADMINISTRACIÓ DE JUSTÍCIA

Número del document
:   2010/4621


Organisme emissor
:   Jutjat de Violencia Sobre la Dona Número 3 de València

Tipus de document
:   Edicte

Notificació de la sentència dictada en el judici de divorci contenciós número 149/2009. [2010/4621]  
Divorci contenciós número 149/2009  
Part demandant: María Desamparados Miguel Escamilla.  
Part demandada: Rodrigo Claudio Nogués Moyano.  
Sobre: divorcis no consensuats.  
En el judici a què es fa referència s'ha dictat la sentència que té l'encapçalament i la dispositiva que literalment diuen així:  
«Jutgessa que la dicta: Herminia Luisa Rangel Lorente.  
Lloc: València.  
Data: 29 de març de 2010.  
Part demandant: María Desamparados Miguel Escamilla.  
Procuradora: Belén Oliva Moreno.  
Part demandada: Rodrigo Claudio Nogués Moyano.  
Objecte del judici: divorcis no consensuats.  
Dispositiva  
Estime la petició formulada per la procuradora Belén Oliva Moreno, en nom i representació de María Desamparados Miguel Escamilla, contra Rodrigo Claudio Nogués Moyano, i declare el divorci dels cònjuges esmentats i la dissolució del matrimoni contret, establint les mesures següents:   
1. La filla menor d'edat quedarà en companyia i sota la custòdia de María Desamparados Miguel Escamilla, si bé la pàtria potestat la continuaran exercint conjuntament ambdós pares.   
2. Es reconeix al progenitor que no conviu habitualment amb els fills menors el dret de visitar-los, comunicar-se amb ells i tindre'ls en companyia seua, en els termes i en la forma que acorden ambdós pares, procurant el màxim benefici dels fills; en cas de desacord, com a mínim, aquest dret inclourà les qüestions següents: els caps de setmana alterns, dissabtes i diumenges, des de les 10.00 hores fins a les 20.30 hores sense pernocta; hauran de realitzar-se aquestes visites en presència del familiar que ambdues parts designen. Es prohibeix a qualsevol progenitor que puga eixir d'Espanya sense el consentiment de l'altre o amb l'autorització judicial.   
3. En concepte de pensió alimentària, Rodrigo Claudio Nogués Moyano ha de pagar a María Desamparados Miguel Escamilla la quantitat de 100 euros mensuals per la seua filla per mesos anticipats, en 12 mensualitats a l'any, i dins dels cinc primers dies de cada mes. Aquesta quantitat s'actualitzarà amb efectes d'1 de gener anualment, d'acord amb la variació experimentada per l'índex general de preus al consum, establit per l'Institut Nacional d'Estadística o organisme que el substituïsca. Igualment, Rodrigo Claudia Nogués sufragará la meitat de les despeses extraordinàries que es produïsquen durant la vida de la filla, amb la notificació prèvia del fet que motiva la despesa i l'import d'aquesta perquè s'aprove i, en cas que no siga acceptat, el Jutjat hauria de resoldre.  
4. L'habitatge que va ser domicili familiar, siti al carrer del Pintor Dalmau, número 10, 6, serà d'ús i gaudi dels fills menors d'edat, en companyia de María Desamparados Miguel Escamilla i de la seua filla.  
5. Es disposa la dissolució del règim econòmic matrimonial i de la societat de guanys.  
6. No es fa un pronunciament exprés sobre les costes causades.  
Manera d'impugnació: mitjançant un recurs d'apel·lació davant de l'Audiència Provincial de València (article 455 LECn).  
El recurs s'ha de preparar mitjançant un escrit que cal presentar en aquest Jutjat, dins del termini de cinc dies hàbils comptador des de l'endemà de la notificació, que es limite a esmentar la resolució objecte d'apel·lació i on es manifeste la voluntat d'interposar-hi un recurs, amb la indicació dels pronunciaments que s'impugnen (article 457.2 LECn).  
El recurs no s'admetrà si quan el prepara la part no acredita que ha pagat a l'entitat Banesto i en el compte de dipòsits i consignacions obert a nom d'aquest Jutjat, amb referència a aquest procediment, la quantitat de cinquanta (50) euros, en concepte de dipòsit per a interposar un recurs, de conformitat amb la disposició addicional quinzena de la Llei Orgànica del Poder Judicial (introduïda per la Llei Orgànica 1/2009, de 3 de novembre); llevat que tinga reconegut el dret a l'assistència jurídica gratuïta.   
Entitat Banesto: compte de dipòsits i consignacions, número de compte 3712/0000/33/149/2009.  
Aquesta és la sentència, que pronuncie, mane i firme».   
Atés que es desconeix el domicili o la residència actuals de la part demandada, Rodrigo Claudio Nogués Moyano, de conformitat amb el que disposen els articles 156.4 i 164 de la Llei 1/2000, d'Enjudiciament Civil, ha disposat la publicació d'aquest edicte, per a notificar la sentència de forma deguda al demandat.  
València, 30 de març de 2010.- La secretària judicial: Inmaculada García Martínez.